Muziro izita remhuri rinowanikwa muZimbabwe. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. MaZulu vanoti ilizilo kana amazilo (Season of fasting or abstinence; mourning period. 2. Fasting, abstinence; mourning) vachireva mwaka wekutsanya kana kuchema. VaGungu VaGwere vanoti kuzira kana muziro (be forbidden, prohibited; be unable to do s.t. because it is a taboo for you to do it). VaNyoro vanoti muziro (an animal or thing respected by family members which may not be eaten - totem) zvichireva mutupo. Baila vanoti ku zhila (to be forbidden, tabooed). VaGanda vanoti omuziro (totem).